HU
2023.5.15.
Az Európai Unió Hivatalos Lapja
C 173/9
A Sąd Rejonowy dla Warszawy-Woli w Warszawie (Lengyelország) által 2022. február 5-én benyújtott előzetes döntéshozatal iránti kérelem – QI kontra Santander Bank Polska S.A. (C-76/22. sz. ügy) (2023/C 173/11) Az eljárás nyelve: lengyel A kérdést előterjesztő bíróság Sąd Rejonowy dla Warszawy-Woli w Warszawie
Az alapeljárás felei Felperes: QI Alperes: Santander Bank Polska S.A.
Az előzetes döntéshozatalra előterjesztett kérdések 1) Úgy kell-e értelmezni a 2014/17/EU irányelv (1) 25. cikkének (1) bekezdését, mint a 2008/48/EK irányelv (2) 16. cikkének (1) bekezdését, azaz úgy kell-e értelmezni ezt a rendelkezést, hogy a jelzáloghitel előtörlesztése esetén a fogyasztónak a jelzáloghitel teljes költségének csökkentésére vonatkozó joga a fogyasztót terhelő valamennyi költséget magában foglalja, ideértve a hitelnyújtási jutalékot is?
2) Úgy kell-e értelmezni a 2014/17/EU irányelv 25. cikkének (1) bekezdésében előírt, a jelzáloghitel előtörlesztése esetén a jelzáloghitel teljes költségének csökkentésére vonatkozó kötelezettséget, hogy a jelzáloghitel teljes költségét egyrészt a hitel előtörlesztésének időpontja és a törlesztés időpontjaként eredetileg megállapított időpont közötti időtartam, másrészt a hitel lehívásának időpontja és a teljes visszafizetés időpontja közötti, eredetileg megállapított időtartam arányában kell csökkenteni, vagy pedig úgy, hogy a jelzáloghitel teljes költsége csökkentésének arányban kell állnia a hitelező által várt, elmaradt haszonnal, azaz a hitel előtörlesztése után még fizetendő kamatok (amelyek a teljes visszafizetés tényleges időpontját követő naptól a teljes visszafizetés eredetileg megállapított időpontjáig terjedő időszakra esedékesek) és a hitelszerződés eredetileg megállapított teljes futamideje alatt (a hitel lehívásának időpontjától a hitel megállapodás szerinti teljes visszafizetésének időpontjáig) esedékes kamatokhoz viszonyított arányával?
(1) (2)
A lakóingatlanokhoz kapcsolódó fogyasztói hitelmegállapodásokról, valamint a 2008/48/EK és a 2013/36/EU irányelv és az 1093/2010/EU rendelet módosításáról szóló, 2014. február 4-i 2014/17/EU európai parlamenti és tanácsi irányelv (HL 2014.
L 60., 34. o.; helyesbítés: HL 2015.
L 246., 11. o.).
A fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008.
április 23-i 2008/48/EK európai parlamenti és tanácsi irányelv (HL 2008.
L 133., 66. o.).
A Törvényszék (második tanács) T-280/22. sz., Asociación de Delineantes de Hacienda kontra Spanyolország ügyben 2022. július 13-án hozott ítélete ellen az Asociación de Delineantes de Hacienda által 2022.
augusztus 18-án benyújtott fellebbezés (C-552/22.
P. sz. ügy) (2023/C 173/12) Az eljárás nyelve: spanyol Felek Fellebbező: Asociación de Delineantes de Hacienda (képviselő: D.
Álvarez Cabrera abogado) A másik fél az eljárásban: Spanyol Királyság A Bíróság (a fellebbezés megengedhetőségéről határozó tanács) 2023.
március 17-i végzésében úgy határozott, hogy a fellebbezés nem megengedhető, és hogy a fellebbező maga viseli saját költségeit.